kardosdrur/scandi-wiki huggingface dataset:
Death in June

Death in June er et engelsk neofolk band som bliver ledt af Douglas Pearce. Gruppen blev oprindeligt dannet som en trio, bestående af tre tidligere medlemmer af punkbandet Crisis i 1981, men har siden 1985 bestået alene af Douglas P., som i samarbejde med andre musikere, har udgivet musik.

Historie 
Death in June blev dannet i 1981 af Pearce sammen med Patrick Leagas og Tony Wakeford, som alle havde været medlem af den venstreekstreme og antifascistiske punkgruppe Crisis, som var dannet i 1977. De udgav deres debutalbum The Guilty Have No Pride i 1983, og modtog her massiv kritik for deres brug af fascistiske og nazistiske motiver, hvilke har fulgt gruppen i hele dens eksistens. I 1984 udgav de deres andet album Burial. Kort efter blev Wakeford fyret fra gruppen som resultat af hans højreekstreme holdninger. Deres tredje album Nada! udkom i 1985, og samme år forlod Leagas gruppen for at danne sit eget projekt.

Efter Leagas forlod gruppen har den bestået hovedsageligt at Pearce, som har lavet musik i samarbejde med flere andre musikere. Den mest kendte af disse samarbejdspartnere er David Tibet og Boyd Rice. De mest anerkendte af Death in Junes musik blev udgivet i starten af 1990'erne, med albumene But, What Ends When the Symbols Shatter? (1992) og Rose Clouds of Holocaust (1995) som de mest anerkendte.

Diskografi 
Studiealbum

 The Guilty Have No Pride (1983)
 Burial (1984)
 Nada! (1985)
 The World That Summer (1986)
 Brown Book (1987)
 The Wall of Sacrifice (1989)
 But, What Ends When the Symbols Shatter? (1992)
 Rose Clouds of Holocaust (1995)
 Take Care & Control (1998)
 Operation Hummingbird (2000)
 All Pigs Must Die (2001)
 The Rule of Thirds (2008)
 Peaceful Snow/Lounge Corps (2010)
 The Snow Bunker Tapes (2013)
 Essence! (2018)
 NADA-Ized! (2022)

Referencer

Eksterne henvisninger 

Musikgrupper fra 1981
Musikgrupper fra England
Bodycote

Bodycote plc er en britisk udbyder af varmebehandlings, metaljoining, varmt isostatisk pres og overfladebehandling -ingeniørservices. De har hovedkvarter i Macclesfield, Cheshire og selskabet er børsnoteret på London Stock Exchange. I 2022 havde de 5.000 ansatte og en omsætning på 744 mio. britiske pund.
Arthur Bodycote etablerede virksomheden i Hinckley i 1923, som en mindre tekstilvirksomhed under navnet G.R. Bodycote Ltd.

Selskabet er opdelt i to divisioner:
 Aerospace, Defence & Energy (ADE) indenfor luftfart, forsvar, elektricitet og olie og gas industrier.
 Automotive & General Industrial (AGI) indenfor bilindustri, byggeri, maskinproduktion, medicin og transport industrier.

Referencer 

Etableret i 1923
Ingeniørvirksomheder fra Storbritannien
Rab (by)

Rab (, ) er en by (grad) på øen Rab i Kroatien. Ifølge folketællingen i 2011 var byens samlede befolkning 8.065. Byen Rab  ligger på en lille halvø på den sydvestlige side af øen.

Byens  historie, går tilbage til 360 f.Kr., da den var beboet af illyrerne. Øen var grænsen mellem de historiske regioner Liburnien og Dalmatien. Fra det tredje århundrede f.Kr. til det sjette århundrede e.Kr. var Rab en del af Romerriget, og kejser Augustus udråbte det til et municipium i 10 f.Kr. Rab var den første by i det romerske Dalmatien, der fik ærestitlen "felix".

Blandt underskriverne af det andet koncil i Nicea i 987 var en biskop af Rab, nemlig Ursus. ("Ursus episcopus Avaritianensium ecclesiae" Ursus af Rab)

Den værste katastrofe i byens historie var et pestudbrud  i 1456, der decimerede byens befolkning.

Der er mange kirker i byen. Den største er den hellige Maria, som blev bygget i det 13. århundrede. Sankt Justine-kirken er nu et museum for hellig kunst, mens kapellet St. Christopher (dedikeret til øens skytshelgen) i dag kaldes Lapidarium. De fire  klokketårne , hvoraf den ældste går tilbage til det ellevte århundrede, blev et symbol på byen og øen.

Sankt Marinus, den kristne grundlægger af San Marino, var født i Rab, men siges at være flygtet fra øen under Diocletians forfølgelse i 301 e.Kr.

Galleri

Referencer 

 Virtuel rundvisning i Rab by med fotogalleri
 Om byens Rabs historie, pladser og kirketårne
 Den originale version af denne artikel er taget fra Wikipedia-artiklen :en:Rab_(town)Rab.

Byer i Primorje-Gorski Kotar
Byer i Kroatien
Jyske mesterskab 1947-48 (fodbold)

Det jyske mesterskab i fodbold 1946-47 var den 50. udgave af turneringen om det jyske mesterskab i fodbold for herrer organiseret af Jydsk Boldspil-Union. Turneringen blev vundet af Randers Freja for 4. gang efter omkamp mod Vejle BK.  
Slutspillet om det jyske mesterskab bestod af det bedste jyske hold fra hver af de tre divisioner i Danmarksturneringen, AGF, Randers Freja og Vejle BK, samt vinderen af JBUs Mesterrække, AGF II. Det var første gang, at JBUs Mesterrække blev vundet af en klubs andethold.

JBUs Mesterskabsrække 
JBUs Mesterrække bestod af 20 hold inddelt i to kredse. Kredsvinderne gik videre til finalen i Mesterrækken. For første gang sluttede tre århusianske hold på de første tre pladser i Sydkredsen.

Nord

Syd

JBU Mesterrækken finale

Slutspil

Kvalifikation

{| class="wikitable table"
|-
! Hold til slutspil
! Kvalificeret som
! Øvrige deltagere
|-
| AGF II || Vinder af JBU Mesterrækken ||
|-
| AGF || Bedst placerede JBU-hold i 1. division ||
|-
| Randers Freja || Bedst placerede JBU-hold i 2. division || Esbjerg fB, AaB og Aalborg Chang
|-
| Vejle BK || Bedst placerede JBU-hold i 3. division || Horsens fS og Vejen SF
|-
|}

Semifinaler

Finale

Omkamp

Kilder

Se også 
Danmarksmesterskabet

Fodboldturneringer i Danmark
Ole Pedersen (politiker)

Ole Pedersen (født 13. oktober 1822 i Sasserup, død 5. marts 1899 samme sted) var en dansk gårdejer og politiker. Han var medlem af Folketinget fra 1874 til 1879.

Pedersen blev født i Sasserup i Søstrup Sogn sydvest for Holbæk som søn af fæstebonde Peder Olsen. Han overtog sin fars gård da faren gik på aftægt på gården i 1849, og boede på gården, som var på 5 tønder hartkorn, til sin død.

Pedersen var medlem af sogneforstanderskabet i Søstrup Sogn fra 1854 til 1861 og igen fra 1865 til 1870.  Desuden var han jordboniteringsmand og vandsynsmand. Han var med til at stifte Den sjællandske Bondestands Sparekasse og var fra 1871 bestyrer i sparekassen.

Han stillede op til Folketinget ved suppleringsvalget i Holbækkredsen som blev afholdt i januar 1874 efter Orla Lehmann Hansen var udtrådt af Folketing kort efter at være blevet valgt. Han blev valgt ved kåring og genvalgt i 1876, men genopstillede ikke ved folketingsvalget i 1879. Pedersen tilhørte Venstre.

Referencer 

Folketingsmedlemmer i 1870'erne
Knud Holm Tved

Knud Holm Tved (født 2. oktober 1909 i København, død 17. februar 1984) var en socialdemokratisk politiker. Han var medlem af Folketinget fra 1964 til 1971.

Tved var søn af snedkermester Niels Holm Tved. Han havde været elev på Roskilde Højskole og Esbjerg Højskole og blev udlært stereotypør hvilket han arbejde som ved Sjællandsposten (Aktuelt) i Hillerød. Han blev sekretær i foreningen Een Verden i 1961 og rejsesekretær i Socialdemokratisk Forbund i 1963. Knud Holm Tved var far til det senere folketingsmedlem Jørgen Tved.

Tved var formand for Danmarks socialdemokratiske Ungdom (DSU) i Frederiksborg Amt fra 1939 til 1945 og formand for Socialdemokratiet i Hillerødkredsen fra 1945.

Han var medlem af sognerådet i Frederiksborg Slotssogn fra 1946 til 1958 og medlem af skatterådet i Hillerød Skattekreds fra 1961. Han blev opstillet til Folketinget for Socialdemokratiet i Hillerødkredsen i 1961 og opnåede valg til Folketinget ved folketingsvalget i 1964. Han blev genvalgt i 1966 og 1968, men genopstillede ikke ved valget i 1971.

Tved fik ophævet sin parlamentariske immunitet i 1971 da han var anklaget for manglende agtpågivenhed i trafikken (brud på færdselsloven).

Referencer 

Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Socialdemokraterne
Kommunalbestyrelsesmedlemmer fra Socialdemokraterne
Folketingsmedlemmer, der har fået ophævet deres parlamentariske immunitet
Hans Mosesson

Hans Kristoffer Mosesson (født 1. august 1944 i Stockholm, død 25. oktober 2023 i Göteborg) var en svensk skuespiller, sceneinstruktør og musiker.

Biografi 
Mosesson voksede op på Lidingö og tog sin uddannelse i Växjö. Han gik på Kungliga Sjökrigsskolan og var med på en langtur med skoleskibet HMS Älvsnabben (M01). Mosesson begyndte med studentteater da han studerede medicin i Lund, men afbrød studierne for at starte som musiker og skuespiller i det frie teater og proggbandet Nationalteatern, som han også var med til at grundlægge. Mellem efteråret 2008 og foråret 2010 medvirkede han i  dramaserie Andra Avenyn, hvor han spillede Per-Erik Björn.

I årene 2001 til 2015 spillede han rollen som ICA-købmanden Stig i deres reklamefilm. Han medvirkede sammenlagt i 512 afsnit af reklamen og blev meget tæt knyttet til rollen. Senere medvirkede han i Radioteatern samt i  dramaserie Jordskott.

Den 28. juli 2015 var Mosesson sommervært i  program Sommar i P1.

Familie 
Mosesson var far til tre sønner, blandt andet journalisten Måns Mosesson. Desuden var han morbror til snowboarderen Hampus Mosesson. Han boede i Hovås sammen med sin hustru Carola Pfeiffer Mosesson.

Filmografi i udvalg 

 1976: Långt borta och nära
 1981: Det finns inga smålänningar (tv-serie)
 1982: Målaren
 1983: Jacob Smitaren
 1985: Jane Horney (tv-serie)
 1988: Som man ropar (tv-serie)
 1988: Sommarens tolv månader
 1989-98: Svenska hjärtan (tv-serie)
 1989: S/Y Glädjen
 1990: Hem till byn (tv-serie, gæsteoptræden)
 1990: Kurt Olsson – filmen om mitt liv som mej själv
 1994: Händerna
 1995: Tag ditt liv
 1996: Polisen och pyromanen (tv-serie)
 1998: Tre Kronor (tv-serie, gæsteoptræden)
 1999: Noll tolerans
 1999: S:t Mikael (tv-serie)
 2002: K-G i nöd och lust
 2003: Bank für alle (tv-serie)
 2004: Lilla Jönssonligan på kollo
 2005: Kommissionen (tv-serie)
 2008-10: Andra Avenyn (tv-serie)
 2014: Svart Kung
 2015: Jordskott (tv-serie)
 2018-23: Sjölyckan (tv-serie)
 2020: We Got This (tv-serie)
 2021: Mer panik i tomteverkstan (tv-serie)

Teater

Roller (ikke komplet)

Lydbøger 
Indtalte lydbøger for Radioföljetongen og Radionovellen Sveriges Radio:
 2017: Fiskarmännen af Chigozie Obioma
 2022: Paradiset af Abdulrazak Gurnah

Referencer

Eksterne henvisninger 

 
 

Skuespillere fra Sverige
Personer fra Stockholm
Rubæk (Sydslesvig)

Rubæk (dansk) eller Rubek (tysk) er et mindre vandløb ved overgangen fra Angel til den midtslesvigske gest (Lusangel) i Sydslesvig i den nordtyske delstat Slesvig-Holsten. Bækken udspringer vest for Isted Skov i Isted Kommune, løber derfra mod vest, danner på en strækning kommunegrænsen mellem Lyrskov i syd og Bollingsted (Gammellund) i nord, inden den efter få km udmunder i Gammellund Sø, hvorfra vandløbet mod vest forsætter som Jydbæk. 

Bækken er første gang nævnt 1701. I den danske periode indtil 1864 hørte vandløbet under Michaelis Sogn i Arns Herred (Gottorp Amt, Slesvig/Sønderjylland). Forleddet synes at være fiskenavnet rødskalle (gl.da. rude) eller adj. ru i betydningen lådden.

Noter 

Vandløb i Sydslesvig
Paris Masters 2024

Paris Masters 2024 er en tennisturnering for mænd, der på grund af et sponsorat afvikles under navnet Rolex Paris Masters, og som bliver spillet indendørs på hardcourt-baner i Palais Omnisports de Paris-Bercy i Paris, Frankrig i perioden . - . november 2024. Det er den 39. udgave af Paris Masters, og den er sæsonens niende og sidste turnering på ATP Tour i kategorien Masters 1000.

Præmier 

Den samlede præmiesum for turneringen androg € ??? og fordelte sig som følger.

Herresingle

Hovedturnering 

Hovedturneringen har deltagelse af 56 spillere, der fordeler sig på:
 45 direkte kvalificerede spillere i form af deres placering på ATP's verdensrangliste pr. . september 2024 (seks uger før turneringens start).
 4 spillere, der havde modtaget et wildcard (WC).
 7 spillere, der havde kvalificeret sig til hovedturneringen fra kvalifikationsturneringen (Q).
 ??? lucky losere fra kvalifikationen (LL).

Resultater

Kvalifikation 

Kvalifikationen har deltagelse af 28 spillere, der spiller om de sidste syv ledige pladser i hovedturneringen.

Følgende spillere kvalificerede sig til hovedturneringen.

Følgende spillere gik videre til hovedturneringen som lucky losere.

Resultater

Herredouble 

Herredoublerækken har deltagelse af 24 par, der fordeler sig på:
 22 direkte kvalificerede par i form af deres placering på ATP's verdensrangliste.
 2 par, der har modtaget et wildcard.

Resultater

Eksterne henvisninger 
 Paris Masters  
 ATP Tour - Results - Paris Masters 2024

Noter 

2024
ATP Tour 2024
Swiss Indoors Basel 2024

Swiss Indoors Basel 2024 er en tennisturnering, der bliver spillet indendørs på hardcourt i St. Jakobshalle i Basel, Schweiz i perioden . - . oktober 2024. Det er den 53. udgave af Swiss Indoors Basel siden den første udgave af turneringen i 1970, og den er en del af ATP Tour 2024 i kategorien ATP 500.

Præmier 

Den samlede præmiesum for Swiss Indoors Basel 2024 androg € , hvilket var en stigning på ___ % i forhold til den foregående turnering i 2023.

Herresingle

Hovedturnering 

I hovedturneringen deltog 32 spillere, der var fordelt på:
 24 spillere, der havde kvalificeret sig i kraft af deres placering på ATP's verdensrangliste pr.   (seks uger før turneringens start).
 fire spillere, der havde modtaget et wildcard (markeret med WC).
 fire spillere, der havde kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte ___ af de direkte kvalificerede spillere afbud, hvilket gav plads til ___ lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. Tre af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).
 et par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 Swiss Indoors Basel   
 ATP Tour - Basel 2024

Noter 

2024
ATP Tour 2024
Buksø

Buksø, Bøgsø (dansk) eller Bocksee  (tysk) er en indlandsø i det centrale Sydslesvig i den nordtyske delstat Slesvig-Holsten. Søen er beliggende nord for landsbyen Lyrskov og umiddelbart sydvest for Isted Skov, historisk beliggende i Slesvig landsogn (Strukstrup Herred). Den lille sø har afløb via Buksøbæk (Bøgsøbæk, ty. Bockseebach) i Arnskov Sø. Lidt syd for Buksø ligger Rørsø (ty. Reethsee), mellem de to søer strækker sig den østlige Hærvej mod nord.

Søen er første gang nævnt 1709. På dansk findes både varianten Buksø og Bøgsø. Forleddet er antagelig dyrebetegnelsen buk, måske brugt som persontilnavn, og næppe bøg (glda. bōk).

Noter 

Søer i Sydslesvig
Wien Open 2024

Wien Open 2024 er en tennisturnering for mænd, der bliver spillet indendørs på hardcourt i Wiener Stadthalle i Wien, Østrig i perioden . - . oktober 2024. Det er den 50. udgave af Wien Open siden den første udgave af turneringen i 1974, og den bliver afviklet under navnet Erste Bank Open på grund af et sponsorat fra Erste Bank. Turneringen er en del af ATP Tour 2024 i kategorien ATP 500.

Præmier 

Den samlede præmiesum for Wien Open 2024 androg € , hvilket var en stigning på ___ % i forhold til den foregående turnering i 2023.

Herresingle

Hovedturnering 

I hovedturneringen deltog 32 spillere, der var fordelt på:
 24 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 3 spillere, der havde modtaget et wildcard (markeret med WC).
 4 spillere, der havde kvalificeret sig til hovedturneringen fra kvalifikationsturneringen (markeret med Q).
 ___ lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. Tre af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 2 par, der havde modtaget et wildcard (markeret med WC).
 1 par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 Erste Bank Open 
 ATP Tour - Wien 2024

Noter 

2024
ATP Tour 2024
Rørsø

Rørsø (dansk) eller Reethsee (tysk) er en indsø i det centrale Sydslesvig i den nordtyske delstat Slesvig-Holsten. Søen er beliggende nord for landsbyen Lyrskov og umiddelbart sydvest for Isted Skov, historisk beliggende i Slesvig landsogn. Nord for søen ligger den lille Buksø (også Bøgsø), imellem de to søer strækker sig den østlige Hærvej mod nord. Søen har afløb i Arnskov Sø.

Rørsø er første gang nævnt 1670. På dansk findes også formen Retsø. Forleddet er plantebetegnelsen (tag)rør (glda. rōr eller nty. rēt, reit). Navnet kan være af nedertysk oprindelse og har måske fortrængt et ældre, nu glemt dansk sønavn.

Noter 

Søer i Sydslesvig
Ogulin

Ogulin (udtale: |ôɡulin|) er en by i det nordvestlige Kroatien, i Karlovac distrikt. Den har et indbyggertal på 7.389 (2021) (det var 8.216 i 2011) og et samlet  indbyggertal i kommunen på 12.251 (2021).  Ogulin er kendt for sit historiske stenslot, kendt som Kula, og det nærliggende bjerg Klek.

Historie
Ogulins historie går tilbage til det 15. århundrede, hvor byen kæmpede mod de osmanniske tyrkere. Det præcise tidspunkt for bygningen af Ogulin-tårnet er ikke blevet fastslået. Men et dokument udstedt af Bernardin Frankopan i hans by Modruš omkring 1500 e.Kr. markerede grænserne for det nye slot mellem Modruš og Vitunj, og dette er samtidig den første historiske omtale af Ogulin. Ogulin er kendt for legenden om Đula (også Zuleika eller Zula), der kastede sig i afgrunden ved floden Dobra  på grund af en ulykkelig kærlighedsaffære. I det sekstende århundrede blev den en militær højborg mod osmannerne.

I en kort periode, mellem 1809 og 1813, var Ogulin en del af de Illyriske provinser under Første franske kejserrige.

Indtil 1918 var Ogulin en del af det Det habsburgske monarki (Kongeriget Kroatien-Slavonien, Modruš-Rijeka distrikt, efter kompromiset af 1867), i  Den kroatiske militærgrænse.  Det blev administreret af Oguliner Grenz-Infanterie-Regiment N°III før 1881.

Geografi

Byen Ogulin er beliggende i centrum af Kroatiens fastland, mellem Zagreb og Rijeka. Den blev grundlagt i en stor dal dannet af to floder: Dobra og Zagorska Mrežnica. Den administrative forfatning for byen Ogulin dækker et areal på 543,32 km²

Slottet Frankopan 
Slottet blev bygget mellem 1493 og 1500 over Dobra-flodens kløft - Đulas afgrund. Byens grundlægger var Bernardin Frankopan, en af sin tids mægtigste personer og feudalherre over Modruš, Plaški, Vitunj, Tounj, Zvečaj, Bosiljevo, Novigrad og Dubovac. Frankopanerne boede på slottet indtil 1533, hvor det blev overladt til soldaterne fra Militærgrænsen.

Referencer

 
 Ogulin portal
 The "Domaći" Tourist agency, Ogulin

Byer i KroatienByer i Karlovac
Shireen Abu Akleh

Shireen Abu Akleh (født 1971 i Østjerusalem, død 11. maj 2022) var en palæstinensisk-amerikansk journalist. Hun blev uddannet på  i Jordan og arbejdede fra 1997 og til sin død for Al-Jazeera. Hun dækkede primært konflikten mellem Israel og palæstinenserne, blandt andet fem krige i Gaza i perioden 2008-2021, hvilket gjorde hende kendt i hele den arabiske verden.

Død 
Hun blev skudt og dræbt 11. maj 2022, mens hun dækkede en israelsk razzia i  på Vestbredden af en kugle, der ramte omkring det ene øre. Efter amerikansk pres erkendte Israel, at det muligvis var en israelsk soldat, der beskød hende, men at de ikke ville straffe den pågældende soldat, da de hævder, at det var fejl, og at se således ikke er mistanke om en kriminel handling. På den anden side ønsker det palæstinensiske selvstyre at indbringe sagen for Den internationale straffedomstol. Hendes arbejdsgiver meldte sagen til den internationale straffedomstol (ICC) 6. december samme år. Israel anerkender dog ikke domstolen.Ambulancen med hendes kiste blev fulgt at mindst 5000 mennesker.

Det palæstinensiske selvstyre agtede at give det dræbende projektil til amerikanerne, så de kunne undersøge drabet, der er blevet enstemmigt fordømt at FN's sikkerhedsråd.

Referencer 

Journalister fra Palæstina
Cucujiformia

Cucujiformia er en infraorden indenfor Polyphaga, den største underorden af biller, og repræsenterer de fleste planteædende biller.

Klassifikation

Infraordenen rummer 11 overfamilier af biller:
 Cleroidea (myrebiller (Cleridae) og malakitbiller (Melyridae))
 Lymexyloidea (værftbiller (Lymexylidae))
 Tenebrionoidea (30 familier inklusive oliebiller (Meloidae og Aderidae))
 Coccinelloidea (15 familier inklusive mariehøns (Coccinellidae))
 Nitiduloidea (7 familier: Helotidae, Sphindidae, Protocucujidae, Monotomidae, Kateretidae, Nitidulidae og Smicripidae)
 Erotyloidea (2 familier: Boganiidae og træsvampbiller (Erotylidae))
 Cucujoidea (~10 familier: Hobartiidae, Cryptophagidae, Silvanidae, Cucujidae, Phloeostichidae, Passandridae, Myraboliidae, Phalacridae, Propalticidae og Laemophloeidae)
 Chrysomeloidea (~7 familier inklusive træbukke og bladbiller)
 Curculionoidea (~8 familier inclusive snudebiller (Curculionidae) og barkbiller (Scolytidae))

Kladogram der viser det indbyrdes slægtskab af overfamilier af biller i infraordenen Cucujiformia.

Referencer 

Biller
Arkivskab

Et arkivskab er kontorinventar til opbevaring af dokumenter i mapper. I den mest simple sammenhæng er det et skab med skuffer, hvori genstande opbevares.

Referencer 

Kabinetter
Møbler
Kontorartikler
Teen Titans Go!

Teen Titans Go! er en amerikansk animeret tv-serie udviklet af Aaron Horvath og Michael Jelenic for Cartoon Network. Den havde premiere den 23. april 2013 og er baseret på DC Comics fiktive superheltehold. Serien blev annonceret efter populariteten af DC Nations New Teen Titans- shorts.

Afsnit

Referencer

Eksterne henvisninger 
 
Tv-programmer fra Cartoon Network
Tv-serier fra 2010'erne
Duga Resa

Duga Resa er en by i distriktet Karlovac i Kroatien. Den ligger omkring 65 km sydvest for Zagreb og 100 km øst for Rijeka.

Den tidligste reference til Duga Resa er fra år 1380. Der er flere teorier om, hvordan den daværende landsby fik sit navn: den ene er, at "resa" er en henvisning til de lokale folkedragter; en anden er, at den er opkaldt efter en hjemmehørende plante, der vokser i området, både på land og i vandet.

By og befolkning
Landsbyen voksede hurtigt til en by under industrialiseringen af området i slutningen af det 19. og begyndelsen af det 20. århundrede. I folketællingen 2021 var der 	10.212  indbyggere  i kommunen, heraf 5.380 i byen.

Populære aktiviteter omfatter fiskeri, rafting, jagt, sejlsport, svømning, volleyball, fodbold og cykling. De lokale kirker St. Antun i Duga Resa og St. Peters (Sveti Petar) går tilbage til det 14. århundrede.

Dens geografiske placering giver byen meget varme somre og meget kolde vintre.

Referencer

 

Byer i KroatienByer i Karlovac